Folköl

Folköl er en svensk betegnelse på øl med et alkoholinnhold mellom 2,25 og 3,5 volumprosent. I Sverige er dette tillatt solgt i vanlige butikker til personer som har fylt 18 år. Folkölet ble introdusert i 1977 da det såkalte mellanölet ikke lenger ble tillatt solgt i dagligvarebutikker.

Folköl med en alkoholprosent på maksimum 2,8 % er fritatt for alkoholskatt. Dette ble innført da den progressive alkoholskatten ble erstattet med en lineær skattesats 1. januar 1997, noe som gjorde øl med alkoholprosent 3,5 merkbart dyrere. Øl som inneholder maksimalt 3,5 % alkohol regnes som næringsmiddel og skattlegges med 12 % merverdiavgift, mens det på sterkere øl er full mva, 25 %.

En rekke utenlandske ølsorter spesialproduseres for det svenske markedet med et alkoholinnhold på 3,5 %.

Folkölets offisielle betegnelse har vært klass II. I alkoholloven benevnes det kort og godt öl, i motsetning til maltdrikker over 3,5 % som benevnes starköl (sterkøl).

Referanser 

Øltyper
Svensk øl